OpenLLM-France/wikimedia huggingface dataset:
# Zenbaki oso

* Zenbakiak matematikan
* Zenbaki multzoak
* $\mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C}$
* Zenbaki arruntak $\mathbb {N}$
* Zenbaki osoak $\mathbb {Z}$
* Zenbaki arrazionalak $\mathbb {Q}$
* Zenbaki irrazionalak
* Zenbaki errealak $\mathbb {R}$
* Zenbaki konplexuak $\mathbb {C}$
* Zenbaki aljebraikoak
* Zenbaki transzendenteak
* Konplexuen hedadurak
* Koaternioiak $\mathbb {H}$
* Oktonioiak $\mathbb {O}$
* Zenbaki hiperkonplexuak
* Bestelakoak
* Zenbaki kardinalak
* Zenbaki ordinalak
* Zenbaki lehenak
* π = 3.141592654…
* e = 2.718281828…
* i unitate irudikaria
* ∞ infinitua
* Φ = 1,6180339887...
* Zenbaki-sistemak
* Zenbaki-sistema hamartarra
* Zenbaki-sistema bitarra
* Zenbaki-sistema hamaseitarra
* Zenbaki-sistema zortzitarra
Zenbaki osoen multzoan zenbaki arruntak biltzen dira (0,1,2,...), beren aurkakoekin batera (-0,-1,-2,...). -0 eta 0 berdintzat jotzen dira. Zenbaki osoen multzoa $\mathbb {Z}$ hizkiaz izendatu ohi da ('Zahlen' germanierazko hitzetik). Zenbaki osoak batu, kendu eta biderkatu egin daitezke: emaitza beti izango da zenbaki oso bat.
x+a=b motako ekuazioen soluzioa, non a eta b zenbaki osoak diren, zenbaki osoa izango da. Zenbaki arrunten kasuan ez da esaterako gauza bera gertatzen. Zorrotzago, zenbaki osoen multzoak, batuketa eta biderketa eragiketak definitu ondoren, eraztun trukakorra osatzen duela esan behar da.
Zenbaki osoen kopurua infinitua da, infinito zenbakigarria, zehazki.

## Sakonduz

Zenbaki negatiboak beharrezkoak dira horrelako eragiketak egiteko:
    3 − 5 = ?
Kenkizuna Kenkaria baino txikiagoa denean, kenketa ezin da egin zenbaki arruntekin. Hala ere, egoera batzuetan erabilgarria da zenbaki negatiboen kontzeptua, hala nola irabazi eta galerei dagokienez:
Adibidea: Gizon bat erruletara jolasten ari da bi egun jarraian. Lehenengoak 2.000€ irabazten baditu eta hurrengo egunean 1.000 galtzen baditu, gizonak 1.000€ (2.000 – 1.000) irabaziko du guztira. Hala ere, lehenengo egunean 500€ irabazi eta hurrengoan 2000€ galtzen baditu, guztira 2.000 – 500 = 1.500€ galdu zuela esaten da. Erabilitako adierazpena aldatu egiten da kasu bakoitzean: irabazi egin zuen guztira edo galdu egin zuen, irabaziak galerak baino handiagoak izan ziren edo alderantziz.

### Zenbakiak zeinuarekin

0, 1, 2, 3,... zenbaki arruntak dira, zenbatzeko erabiltzen direnak. Aurrean zeinu negatiboa ("-") gehitzean, zenbaki negatiboak lortzen dira. Gainera, hobeto bereizteko, zenbaki arruntei zeinu positiboa («+») gehitzen zaie aurrean, eta zenbaki positiboak deitzen zaie.
Zeroa ez da ez positiboa ez negatiboa, eta zeinurik gabe idatz daiteke; zeroa batu edo kentzea ezer ez egitea bezalakoa baita. Zenbaki-bilduma horri guztiari zenbaki osoak deritze.

## Ariketak

* Monomioak
* Zenbaki osoak lantzeko ariketa.
* Zenbaki osoak lantzeko ariketa II.

## Kanpo estekak

* Datuak: Q12503
* Multimedia: Integers / Q12503
# Zenbaki oparo

Matematikan, zenbaki oparoa n zenbaki arrunta da, zeinaren zatitzaileen batura (1a kontuan hartuta, baina ez zenbakia bera) haren balioa baino handiagoa dena. Beste definizio baliokide hau da: zenbaki oparoek σ(n) > 2n betetzen dute, non σ(n) zatitzaile funtzioa den, hau da, n-ren zatitzaile positibo guztien batura, n bera barne. σ(n) − 2n balioa n-ren oparotasuna deritzo.
Lehenengo zenbaki oparoak hauek dira:
    12, 18, 20, 24, 30, 36, 40, 42, 48, 54, 56, 60, 66, 70, 72, 78, 80, 84, 88, 90, 96, 100, 102, …
Adibidez, 24 zenbakiaren zatitzaileak 1, 2, 3, 4, 6, 8, 12, 24 dira eta haien batuketak 60 ematen du; batura 2×24=48 baino handiagoa denez, zenbaki oparoa da 24. Eta haren oparotasuna 36 + 24 − 2 × 24 = 12 da.
Zenbaki oparo bakoitirik txikiena 945 da.

## Ikus, gainera

* Zenbaki defektiboa
* Zenbaki perfektua
* Zenbaki laguna

## Kanpo estekak

* (Ingelesez) The Prime Glossary: Abundant number
* Datuak: Q223722
* Multimedia: Abundant number / Q223722
# Zenbaki poligonal

Zenbaki poligonala zenbakiak adierazten duen adina puntu saretuz poligono erregular osatzen duten zenbakiak dira.

## Adibideak

9 zenbaki poligonala da, 9 punturekin karratu bat osa daitekeelako.
10 zenbaki triangeluarra da:

## Kanpo estekak

* Datuak: Q836270
# Zenbaki transzendente

* Zenbakiak matematikan
* Zenbaki multzoak
* $\mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C}$
* Zenbaki arruntak $\mathbb {N}$
* Zenbaki osoak $\mathbb {Z}$
* Zenbaki arrazionalak $\mathbb {Q}$
* Zenbaki irrazionalak
* Zenbaki errealak $\mathbb {R}$
* Zenbaki konplexuak $\mathbb {C}$
* Zenbaki aljebraikoak
* Zenbaki transzendenteak
* Konplexuen hedadurak
* Koaternioiak $\mathbb {H}$
* Oktonioiak $\mathbb {O}$
* Zenbaki hiperkonplexuak
* Bestelakoak
* Zenbaki kardinalak
* Zenbaki ordinalak
* Zenbaki lehenak
* π = 3.141592654…
* e = 2.718281828…
* i unitate irudikaria
* ∞ infinitua
* Φ = 1,6180339887...
* Zenbaki-sistemak
* Zenbaki-sistema hamartarra
* Zenbaki-sistema bitarra
* Zenbaki-sistema hamaseitarra
* Zenbaki-sistema zortzitarra
Zenbaki transzendenteak 'ax$^n$ + bx$^{n-1}$ + ... + px + q = 0' ekuazio polinomikoen soluzio ez diren zenbaki errealak dira (non a, b, ..., p, q zenbaki osoak edo arrazionalak diren eta n>2 betetzen den).
Transzendente kalifikatzailea Euler-ek jarri zien "jardunbide aljebraikoen indarra gainditu edo transzenditu egiten dutelako".

## Zenbaki transzendente batzuk

Hauek dira zenbaki transzendente batzuk eta nork noiz frogatu zuen horrelakoak zirela:
* e: Charles Hermite (1873).
* π: Ferdinand von Lindemann (1882).
* e$^π$: Alexander Gelfond (1934).
* sin 1: r Hardy i Wright (1979).
* ln 2: Hardy i Wright (1979).
* $2^{\sqrt {2}}$: Hardy i Wright (1979).

## Erreferentziak

* ↑ Joseba Dalmau Cherino, Gorka Kobeaga Urriolabeitia. (2012). Zenbaki irrazional eta transzendenteetatik igarotzen den Matematikaren istorio bat. UPV/EHU. Ekaia.

## Kanpo estekak

* Datuak: Q173091
# Willy Schlobach

Willy Schlobach (Brusela, 1864ko abuztuaren 27a - Nonnenhorn, 1951) alemaniar-belgikar margolaria izan zen. 1884an, Les XX-ren sortzaileetako bat izan zen, atmosferako margo lainotsuengatik ezaguna den artista talde batekoa. 1887an Londresera joan zen eta bertan urte batzuk eman zituen. Londresko gaueko bizitza deskribatu zuen eta 1880ko hamarkadaren amaieran bere obrak gero eta eragin neoinpresionistako ezaugarriak zituen, baina 1894. urtearen ondoren lehengo estilo inpresionistara itzuli zen.
Gaztaroa Belgikan igaro zuen bitartean, bere gurasoak eta emaztea alemaniarrak ziren. Bere "belgikar" garaian, James Ensor eta Willy Finch margolari belgikarrekin adiskide egin zen hirurak Bruselako Académie Royale des Beaux-Arts-era joan zirenean. Garai hori amaitu zen, Alemaniak Belgika inbaditu zuenetik gutxira, Lehen Mundu Gerra hasi zenean, Alemaniaren aldeko sinpatiak Alemaniaren aurkako sentimenduarekin talka egin baitzuen. Gero, Alemaniara joan zen, eta bertan egon zen 1951n hil zen arte.

## Kanpo estekak

* Datuak: Q2044739
* Multimedia: Willy Schlobach / Q2044739
# Willy Van Den Bossche

Willy Van Den Bossche (Adegem, 1949ko urtarrilaren 22a) arkularia da. Belgika ordezkatu zuen 1980ko Udako Olinpiar Jokoetan eta 1984ko Udako Olinpiar Jokoetan.

## Erreferentziak

* ↑ Willy van den Bossche
* ↑ Willy VAN DEN BOSSCHE

## Kanpo estekak

* Datuak: Q2582245
# Willy Planckaert

Willy Planckaert, (Nevele, 1944ko apirilaren 5a) txirrindulari belgikarra izan zen, profesional 1965etik 1988 arte. Tarte horretan 79 garaipen eskuratu zituen.
1966ko Frantziako Tourreko puntukako sailkapeneko elastiko berdea eta bi etapa irabazi zituen. Hurremgo urtean, 1967ko Italiako Giroan hiru etapa eskuratu zituen.
Planckaert profesionaletan 44 urte bete arte egon bazen ere, garaipen nabarmenenak bere ibilbideko lehen 3 urteotan lortu zituen. Planckaerten ustean, errendimendu jeitsiera horren arrazoi nagusiak, lehen urteetan izandako gehiegizko lehia eta esfortzuak izan ziren.
Anaiak Walter eta Eddy ere txirrindulari profesionalak izan ziren, baita semea Jo ere.

## Palmaresa

1964
* Tour de Loir-et-Chereko etapa 1
1965
* Paris-Luxenburgoko etapa 1
1966
* Frantziako Tourreko Puntukako sailkapena eta 2 etapa
* 3. Luxenburgoko Tourrean eta etapa 1
* 2. Paris-Bruselan
* 3. Rund um den Henninger-Turmean
* 4. Paris-Roubaixen
* 5. Lieja-Bastogne-Liejan
* 5. Flandriako Tourrean
1967
* Pino Cerami Sari Nagusia
* Italiako Giroko 3 etapa
* 2. Rund um den Henninger-Turmean
* 6. Paris-Roubaixen
1968
* 2. Pino Cerami Sari Nagusian
1969
* 2. Tour de l'Oisen eta etapa 1
1970
* Luxenburgoko Tourreko etapa 1
1971
* 3. Flandriako txapelketan
1972
* 3. Kuurne-Brusela-Kuurnen
* 3. Nokere Koersen
* 3. Scheldeprijsean
* 5. Amstel Gold Racen
1973
* 2. Luxenburgoko Tourrean eta etapa 1
* Dunkerqueko Lau Eguneko etapa 1
* Tour du Nordeko etapa 1
* 3. Belgikako errepide txirrindularitzako txapelketan
1974
* Scheldeprijs
* Houtlandeko Zirkuitua
* Poloniako Itzuliko etapa 1
1976
* Flandrian Zehar
* Dauphiné Libéréko etapa 1
* Dunkerqueko Lau Eguneko etapa 1
* 2. Flandriako txapelketan
1977
* Étoile de Bessèges eta 3 etapa
* Dunkerqueko Lau Eguneko etapa 1
* Marcel Kint Sari Nagusia
* 4. Kuurne-Brusela-Kuurnen
1978
* 4. Züricheko txapelketan
* 6. Kuurne-Brusela-Kuurnen

## Sailkapen orokorra Itzuli Handietan

| Itzulia | 1965 | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 |
| Italiako Giroa | - | - | 41. | UT | - | - | - | - | - | - | - | - | - | - | - | - | - | - | - | - | - | - | - | - |
| Frantziako Tourra | - | 40. | UT | - | UT | - | - | - | - | - | - | - | - | - | - | - | - | - | - | - | - | - | - | - |
| Espainiako Vuelta | - | - | - | - | - | - | UT | UT | - | - | UT | - | - | - | - | - | - | - | - | - | - | - | - | - |
| Munduko txapelketa | - | UT | - | - | - | - | - | - | - | - | - | - | - | - | - | - | - | - | - | - | - | - | - | - |

## Kanpo estekak

* Willy Planckaert - ProCyclingStats
* Willy Planckaert sitiodeciclismo.net
* Datuak: Q714238
* Multimedia: Willy Planckaert / Q714238
# Wraysbury

Wraysbury, Ingalaterrako hegoaldean dagoen udalerri bat da, Berkshire konderrian.
2001ean 4.004 biztanle zituen.
* Datuak: Q629786
* Multimedia: Wraysbury / Q629786
# Wreck-It Ralph

Wreck-It Ralph 2012ko Rich Moore estatubatuar zinema zuzendarien animaziozko film komikoa da.
2018an, Ralph Breaks the Internet jarraipena izan zuen.

## Argumentua

Oharra: Atal honek istorio osoa edo amaiera argitzen du.
Hamarkadetan zehar, bere bideo-jokoko heroia den Fix-It-Felix Jr.-en itzalpean bizi izan da Ralph. Bere istorioko maltzurra izateaz asperturik, Ralphek arazoa bere esku hartzea erabakitzen du, eta bideo-jokoetako mundu eta belaunaldi ezberdinetan sartzen da bera era heroia izan daitekeela frogatzeko.

## Kanpo estekak

* Datuak: Q28891
* Multimedia: Wreck-It Ralph / Q28891
# Wrecsam

Wrecsam (ingelesez Wrexham) Galesko ipar-ekialdean dagoen lurraldea da, herrialdeko barrualdean eta Ingalaterrarekiko mugan kokatutakoa.
498 km²-ko azalera dauka eta 2006an 131.000 biztanle inguru zituen. Wrecsam bera (63.084 biztanle 2001ean) du hiriburua.

## Hizkuntza

Galeserazko hiztunei dagokienez, lurraldea herrialdearen batez bestekoan dabil, biztanleen %23a galeseradunak izanda.

## Pertsonaia ezagunak

* Mark Hughes (1963-), futbolaria.

## Kanpo estekak

* Wrecsameko webgune ofiziala (Galeseraz) (Ingelesez)
* Datuak: Q843868
* Multimedia: Wrexham County Borough / Q843868
# Wremen

Wremen Alemaniako udalerria da. Saxonia Beherea estatuan kokatuta dago, [[Cuxhaven barrutia|Cuxhaven]] barrutian. 2014an 1.944 biztanle zituen 25,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q639403
* Multimedia: Wremen / Q639403
# Wrath of the Titans

Wrath of the Titans (euskaraz Titanen Amorrua) 2012ko Jonathan Liebesman hegoafrikar zinema zuzendariaren fantasia eta abenturazko filma bat da. Greziar mitologiako Pertseo heroia eta Titanen kondairetan oinarritua dago. Sam Worthington, Rosamund Pike, Bill Nighy, Édgar Ramírez, Toby Kebbell, Danny Huston, Sinead Cusack, John Bell, Ralph Fiennes eta Liam Neeson aktoreek antzeztu zuten.
2010ko Clash of the Titans (Titanen Talka) filmaren jarraipena da, hura era berean, 1981eko izenburu berdineko Clash of the Titans filmaren egokitzapena delarik.

## Argumentua

Oharra: Atal honek istorio osoa edo amaiera argitzen du.
Titanen Talkako gertaerak jazo eta hamar urtera, Pertseo (Sam Worthington) bere seme Heliorekin (John Bell) batera bizimodu lasaia bizitzeko asmoa du. Halere, Jainkoak, gizakien haienganako duten fedegabekeriaren ondorioz ahuldu eta Titannengan zuten kontrola galduko dute, haien buruzagia Kronos da, Zeus (Liam Neeson), Hades (Ralph Fiennes) eta Poseidon (Danny Huston) hiru jainko nagusien aita berbera. Hades eta Ares (Edgar Ramírez) Zeus atzemateko Kronosekin adostasun batera iristean, Pertseok bere aita Zeus erreskatatzeko ordura arteko bizimodu patxadatsua lagako du, betekizun horretan Andromeda (Rosamund Pike), Agenor (Toby Kebbell) eta Hefesto (Bill Nighy) lagun izango dituelarik.

## Aktoreak

* Sam Worthington: Pertseo
* Rosamund Pike: Andromeda
* Bill Nighy: Hefesto
* Édgar Ramírez: Ares
* Toby Kebbell: Agenor
* Danny Huston: Poseidon
* Ralph Fiennes: Hades
* Liam Neeson: Zeus
Bestelako antzezpen laburrak:
* John Bell: Helio
* Lily James: Korrina
* Martin Bayfield eta Spencer Wilding: Ziklopea eta Minotauroa
* Asier Macazaga: Theron

## Kanpo estekak

* Wrath of the Titans filmaren trailer edo iragarkia ikusgai. Youtub.com (Ingelesez)
* Wrath of the Titans filmaren IMDBko fitxa irakurgai (Ingelesez)
* Datuak: Q226773
# Wray (Colorado)

Wray Coloradoko hiri bat da. Yuma konderrian kokatua dago. 2010ean 2.342 biztanle zituen, 8,9034 kilometro koadrotan banatuta.

## Ikus, gainera

* Yuma konderria

## Kanpo estekak

* Datuak: Q1013925
* Multimedia: Wray, Colorado / Q1013925
# Wrangler (Cambridgeko Unibertsitateko aipamena)

Ingalaterrako Cambridgeko Unibertsitatean" Wrangler" da Unibertsitateko matematika graduaren hirugarren urtean ikasle batek irabaz dezakeen lehen mailako ohorezko aipamena.

## Kanpo estekak

* Datuak: Q2464579
# Wreck (telesaila)

Wreck britainiar beldurrezko telesaila da, Ryan J. Brownek BBC Threerako sortua.

## Sinopsia

Oharra: Atal honek istorio osoa edo amaiera argitzen du.
Itsas giroko slasher-ak kultuko beldur klasikoa uztartzen du, komedia beltza eta kultura garaikidearekin. "Sacramentum" izeneko gurutzaontziko bidaiariak festa egarriz dauden gazteak dira. Haietako bat bere arrebaren suizidioa argitu nahian igoko da ontzira, eta bertan itzalean jarduten duen erakunde baten joko makabroak ezagutuko ditu. Mehatxu nagusia ahate itxurako psikopata bat da.

## Aktoreak

* Oscar Kennedy: Jamie Walsh/"Cormac Kelly"
* Thaddea Graham: Vivian Lim
* Jack Rowan: Danny Jones
* Anthony Rickman: Olly Reyes
* Louis Boyer: Sam Rhodes
* Alice Nokes: Sophia Leigh
* Peter Claffey: Cormac Kelly
* Miya Ocego: Rosie Preston
* Jodie Tyack: Pippa Walsh

## Erreferentziak

* ↑ «Wreck» Berria 2023-11-11 CC BY-SA 4.0 lizentziapean.

## Kanpo estekak

* Datuak: Q113954138
# Wren (Ohio)

Wren Ohioko herri bat da. Van Wert konderrian kokatua dago. 2010ean 194 biztanle zituen, 0,80 kilometro koadrotan banatuta.

## Ikus, gainera

* Van Wert konderria

## Kanpo estekak

* Datuak: Q2087763
* Multimedia: Wren, Ohio / Q2087763
# Wrenbury-cum-Frith

Wrenbury-cum-Frith, Ingalaterrako mendebaldean dagoen udalerri bat da, Cheshire konderrian.
2011n 1.181 biztanle zituen.
* Datuak: Q1412238
* Multimedia: Wrenbury cum Frith / Q1412238
# Xipa

Xipa edo Chipa (guaranieraz: chipa, ahoskera:; gaztelaniaz: chipa, ahoskera:) manioka almidoiz, gazta gogortxoz eta beste osagaiez egindako ogi-opila da. Paraguaiko eta Argentinako ipar-ekialdeko jaki tipikoa da.
Zenbait adituk diotenez xipak jesulagunen paraguaitar misioetan bizi ziren guaraniek sortu zuten. Xipa Paraguaiko jaki nazionala da 2014az geroztik, 5.267/2014 zenbakidun dekretu-lege bidez onetsia. Hori dela eta, abuztu hileko bigarren ostiralean Xiparen Egun Nazionala ospatzen da urtero.

## Aldaerak

Hainbat aldaera ditu jaki honek Paraguain eta Argentinan. Paraguain 70 bat aldaera daude. Chipa piru, chipa asador, chipa guasu, chipa so'o (haragizko xipa) eta chipa kesu (gaztazko xipa) dira aldaerarik ezagunenak.

## Erreferentziak

* 1 2 (Gaztelaniaz) «Las chiperas celebran el Día Nacional de la Chipa, un alimento nacional de Paraguay» Última Hora 2016-08-12 (Noiz kontsultatua: 2020-04-18).
* ↑ (Gaztelaniaz) «Ley 5267/2014 que declara a la chipa como alimento nacional del Paraguay» Gaceta Oficial (Asunción) 2014-09-03 (Noiz kontsultatua: 2020-04-18).
* ↑ (Gaztelaniaz) «¿Por qué se celebra hoy el Día Nacional de la Chipa?» La Nación 2019-08-09 (Noiz kontsultatua: 2020-04-18).
* Datuak: Q9748820
* Multimedia: Chipa / Q9748820
# Withernsea

Withernsea, Ingalaterrako ekialdeko kostaldean dagoen udalerri bat da, Ekialdeko Yorkshire konderrian.
2011n 6.159 biztanle zituen.
* Datuak: Q1025503
* Multimedia: Withernsea / Q1025503
# Without a Clue

Without a Clue (euskaraz Pistarik Gabe), 1988ko Thom Eberhardt estatubatuarrak zuzendutako detektibe komedia film bat da. Arthur Conan Doyle eskoziar idazlearen Sherlock Holmes era Watson doktorearen pertsonaietan oinarritua dago. Michael Caine, Ben Kingsley, Jeffrey Jones, Lysette Anthony eta Paul Freeman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Erresuma Batua, Watson doktoreak (Ben Kingsley) Sherlock Holmes pertsonaia asmatu ondoren hura antzeztuko duen aktore bat topatu beharko du. Arazoa hura antzezteko kontratatu berri duen aktorea (Michael Caine) gonazalea, zurrut egitearen zalea eta alper hutsa dela da. Laster, Watsonek kasu garrantzitsu bat ikertu beharko du: Britainiar Altxorra diru-papetean bilakatzeko plaken lapurreta.

## Aktoreak

* Michael Caine: Sherlock Holmes/Reginald Kincaid
* Ben Kingsley: John Watson doktorea
* Jeffrey Jones: George Lestrade inspektorea
* Lysette Anthony: Leslie Giles, faltsua
* Paul Freeman: James Moriarty irakaslea
* Pat Keen: Hudson andereinoa
* Matthew Savage: Wiggins
* Nigel Davenport: Lord Smithwick
* Tim Killick: Sebastian Moran
* Peter Cook: Norman Greenhough
* John Warner: Peter Giles
* Matthew Sim: Lesley Giles, benetakoa
* Gregor Fisher: Bobby, biltegian
* Fredrick Fox: Apaiza
* Harold Innocent: Gerald Fitzwalter Johnson alkatea
* George Sweeney: John Clay
* Murray Ewan: Archie
* Jennifer Guy: Alkatearen alava

## Kanpo estekak

* IMDBko fitxa irakurgai (Ingelesez)
* Datuak: Q774547
* Multimedia: Without a Clue (1988 film) / Q774547
# Withyham

Withyham, Ingalaterrako hegoaldean dagoen udalerri bat da, Ekialdeko Sussex konderrian.
2011n 2.654 biztanle zituen.
* Datuak: Q283645
* Multimedia: Withyham / Q283645
# Withielgoose

Withielgoose edota Withel-goose, Ingalaterrako Kornualles konderriko herrixka bat da, Bodmin udalerritik bost milia mendebaldera.

## Kanpo estekak

* Datuak: Q8028181
# Withington

Withington, Ingalaterrako Manchester hirian dagoen auzo bat da, Manchester Handian.
2011n 13.422 biztanle zituen.
* Datuak: Q2363433
* Multimedia: Withington, Manchester / Q2363433
# Withington (Herefordshire)

Withington, Ingalaterrako mendebaldean dagoen udalerri bat da, Herefordshire konderrian.
2011n 1.588 biztanle zituen.
* Datuak: Q3784756
* Multimedia: Withington, Herefordshire / Q3784756
# Witi Ihimaera

Witi Ihimaera (Gisborne, Zeelanda Berria, 1944ko otsailaren 7a) ingelesezko eta maorierazko idazlea da, maoria. Ingeles hizkuntza eta literatura irakasten ditu Uklandeko Unibertsitatean.
Lehen ipuin-liburuan —Pounamu Pounamu (1970)— eta bi nobelatan —Tangi (1973) eta Whanau (1974)—, Waituhi herriko kulturari eta historiari buruz Ihimaerak duen ikusmolde horizontala islatzen du. Geroago argitaratu zuen The New Net Goes Fishing (1977), hirian girotutako ipuin-liburua.
Diplomazia-lanetan aritu zen 1986 arte, eta nobela luze bat argitaratu zuen orduan, The Matriarch (1986), maorien eta kolonoen arteko gerra-garaian girotua. The Whale Rider (1987) liburuarekin, aurreko forma soilagoetara itzuli zen berriro. 1994an, Bulibasha: King of the Gypsies argitaratu zuen, Gisbornen ardien ile-moztaile gisa ziharduten bi familiaren arteko gatazkari buruzko kontaketa erdi umoretsu erdi tragikoa. 1995ean, Nights in the Gardens of Spain argitaratu zuen, maorien inguruko gairik ez zerabilen lehen nobela, homosexualitateari buruzkoa.
The Whale Rider eta Nights in the Gardens of Spain lanekin, film bana egin dituzte, lehena 2002an eta bigarrena 2010ean.

## Ikus, gainera

* Ingelesezko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q983228
* Multimedia: Witi Ihimaera / Q983228
# Withiel

Withiel, kornubieraz: Egloswydhyel, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q779119
* Multimedia: Withiel / Q779119
# Within the Whirlwind

Within the Whirlwind 2009ko Marleen Gorris herbeheretar zinema zuzendarien film dramatikoa da.

## Sinopsia

Oharra: Atal honek istorio osoa edo amaiera argitzen du.
Benetako gertakarietan oinarritutako lan honek Evgenia Ginzburg idazle errusiarraren bizitza azaltzen du. Stalinen aldekoek iraultzaren kontrako ekintzak leporatu zizkioten eta 18 urteko zigorra bete zuen Siberian, Gulageko lan-esparru gogorretan.

## Aktoreak

* Emily Watson: Evgenia Ginzburg
* Pam Ferris: Geniaren ama
* Ian Hart: Beylin
* Ben Miller: Krasny
* Ulrich Tukur: Dr. Anton Walter

## Erreferentziak

* ↑ EiTB. (2020/05/12). 'El vértigo' filmaren estreinaldia, gaur gauean, "La Noche de..."n. .

## Kanpo estekak

* Datuak: Q3569500